Document ID: 32006R0605

KOMISIJAS REGULA (EK) Nr. 605/2006
(2006. gada 19. aprīlis),
ar kuru groza Regulu (EK) Nr. 349/2003, ar ko pārtrauc dažu savvaļas augu un dzīvnieku sugu īpatņu ievešanu Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 9. decembra Regulu (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību (1), un jo īpaši tās 19. panta 2. punktu,
apspriedusies ar Zinātniskās analīzes grupu,
tā kā:
(1)
Regulas (EK) Nr. 338/97 4. panta 6. punktā paredzēts, ka Komisija var noteikt ierobežojumus dažu sugu īpatņu ievešanai Kopienā atbilstīgi minētā punkta a) līdz d) apakšpunktā paredzētajiem nosacījumiem. Turklāt šādu ierobežojumu izpildes pasākumi ir paredzēti Komisijas 2001. gada 30. augusta Regulā (EK) Nr. 1808/2001, ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, ieviešanu (2).
(2)
To sugu sarakstu, kuru īpatņu ievešana Kopienā ir pārtraukta, noteica ar Komisijas 2003. gada 25. februāra Regulu (EK) Nr. 349/2003, ar ko pārtrauc dažu savvaļas augu un dzīvnieku sugu īpatņu ievešanu Kopienā (3).
(3)
Pamatojoties uz jaunāko informāciju, Zinātniskās analīzes grupa secināja - ja netiks pārtraukta atsevišķu Regulas (EK) Nr. 338/97 A un B pielikumā minēto sugu īpatņu ievešana Kopienā no konkrētām izcelsmes valstīm, šo sugu aizsargājamības statuss būs nopietni apdraudēts. Tāpēc jāaptur šādu sugu īpatņu ievešana: Ursus thibetanus no Krievijas Federācijas; Cryptoprocta ferox, Scaphiophryne gottlebei, Euphorbia banae un E. kondoi no Madagaskaras; Panthera leo no Etiopijas; Balaeniceps rex, Grus carunculatus un Chamaeleo fuelleborni no Tanzānijas Savienotās Republikas; Poicephalus gulielmi no Kongo; Accipiter melanoleucus, A. ovampensis, Aviceda cuculoides, Hieraaetus ayresii, H. spilogaster, Macheiramphus alcinus, Spizaetus africanus, Urotriorchis macrourus, Falco chicquera, Asio capensis, Bubo lacteus, B. poensis, Glaucidium perlatum, Scotopelia peli un Python regius no Gvinejas; Sagittarius serpentarius un Varanus exanthematicus no Togo; Agapornis pullarius no Kongo Demokrātiskās Republikas; Cuora galbinifrons no Ķīnas; Heosemys spinosa, Leucocephalon yuwonoi, Siebenrockiella crassicollis, Liasis fuscus, Euphyllia cristata, E. divisa, E. fimbriata, Hydnophora microconos un Scolymia vitiensis no Indonēzijas; Geochelone pardalis no Ugandas un Zambijas; Uromastyx geyri no Mali un Nigēras; Cordylus mossambicus, C. vittifer, Tridacna maxima un T. squamosa no Mozambikas; Dendrobates pumilio no Nikaragvas; Hippopus hippopus no Vanuatu; Hippopus hippopus, Tridacna gigas un T. maxima no Tongas un Vjetnamas; Tridacna crocea, T. derasa, T. maxima un T. squamosa no Fidži un Vanuatu; Tridacna crocea no Tongas; Tridacna maxima no Mikronēzijas Federatīvajām Valstīm un Māršala salām; Tridacna tevoroa no Tongas un Catalaphyllia jardinei no Zālamana salām.
(4)
Turklāt Zinātniskās analīzes grupa secināja, ka, pamatojoties uz jaunāko pieejamo informāciju, vairs nav vajadzības piemērot pārtraukumu šādu sugu īpatņu ievešanai Kopienā: Galago senegalensis no Džibutijas; Galagoides demidoff no Kenijas un Senegālas; Callithrix argentata no Paragvajas; Saguinus labiatus no Kolumbijas; Callicebus torquatus no Ekvadoras; Cebus albifrons no Gajānas; Cebus capucinus un Aratinga solstitialis no Venecuēlas; Cebus olivaceus no Peru; Allenopithecus nigroviridis no visām areāla valstīm; Colobus guereza no Ekvatoriālās Gvinejas; Lophocebus albigena no Kenijas; Papio hamadryas un Hippopotamus amphibius no Libērijas; Cynogale bennettii no Singapūras; Ara ararauna no Trinidādas un Tobāgo; Neophema splendida no Austrālijas; Poicephalus gulielmi no Kongo Demokrātiskās Republikas; Geochelone chilensis, Homopus areolatus, H. boulengeri, H. femoralis, H. signatus, Kinixys natalensis un Psammobates spp. no visām areāla valstīm; Geochelone denticulata no visām areāla valstīm, izņemot Bolīviju un Ekvadoru; Geochelone elegans no visām areāla valstīm, izņemot Pakistānu; Kinixys belliana no visām areāla valstīm, izņemot Mozambiku un Beninu; Kinixys erosa no visām areāla valstīm, izņemot Togo; Kinixys homeana no visām areāla valstīm, izņemot Beninu; Manouria emys no visām areāla valstīm, izņemot Bangladešu, Indiju, Indonēziju, Mjanmu un Taizemi; Testudo horsfieldii no visām areāla valstīm, izņemot Ķīnu, Pakistānu un Kazahstānu; Manouria impressa no visām areāla valstīm, izņemot Vjetnamu; Phelsuma cepediana un P. trilineata no Madagaskaras; Phelsuma edwardnewtonii no Maurīcijas; Varanus albigularis no Lesoto; Varanus rudicollis no Filipīnām; Ptyas mucosus no Indonēzijas un Dactylorhiza incarnata no Norvēģijas.
(5)
Ar Regulu (EK) Nr. 338/97, kurā jaunākie grozījumi izdarīti ar Regulu (EK) Nr. 1332/2005, turklāt paredzēts pārcelt Cacatua sulphurea un Pyxis arachnoides no B pielikuma uz A pielikumu, kā arī no pielikumiem svītrot Agapornis roseicollis, un tāpēc vairs nav jāpiemēro šo sugu īpatņu ievešanas pārtraukums.
(6)
Ir notikusi apspriešanās ar visām to sugu izcelsmes valstīm, uz kurām saskaņā ar šo regulu attiecas jaunie ierobežojumi īpatņu ievešanai Kopienā.
(7)
Tāpēc attiecīgi jāgroza un skaidrības labad jāaizstāj Regulas (EK) Nr. 349/2003 pielikums.
(8)
Šajā regulā paredzētie pasākumi ir saskaņā ar Savvaļas dzīvnieku un augu tirdzniecības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 349/2003 pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 19. aprīlī

Labels: 3
20